গোৱালপাৰা জিলাৰ দুধনৈ আৰক্ষী থানাৰ অন্তৰ্গত উপৰ কৰকশী গাঁৱত ১৬ বছৰীয়া এজন কিশোৰে প্ৰথমে গাত জুই লগাই পিছত এখন দ্ৰুত বেগী ৰে'লৰ আগত জঁপিয়াই আত্মহত্যা কৰা ঘটনাই অঞ্চলটোত চাঞ্চল্যৰ সৃষ্টি কৰিছে।
মৃত কিশোৰজনৰ নাম হৰিদেৱ নাথ বুলি জানিব পৰা গৈছে। প্ৰাপ্ত তথ্য মতে কালি সোমবাৰে নিশা হৰিদেৱ প্ৰথম অৱস্থাত নিজৰ গাত অগ্নি সংযোগ কৰি পিছত দুধনৈৰ পাহিদলৰ ৰে'ল পথত এখন দ্ৰুত বেগী ৰে'লৰ আগত জঁপিয়াই আত্মহত্যা কৰে।
আনহাতে ১৬ বছৰীয়া কিশোৰজনে আত্মহত্যা কৰাৰ পূৰ্বে মাকলৈ বুলি 'মা মই যাবলৈ ওলালো তই দুখ নকৰিবি' বুলি ফেচবুকত এক বাৰ্তা প্ৰেৰণ কৰিছিল।
তাৰোপৰি আত্মহত্যা কৰা ঘটনাস্থলীৰ পৰাই এটা ভিডিঅ', দুখন ফটো আৰু এটা পোষ্ট আপলোড কৰে ফেচবুকত। অৱশ্যে কিশোৰটিয়ে ফেচবুকত আপলোড কৰা ভিডিঅ'টিত কোনো ধৰণৰ কথা কোৱা নাছিল হৰিদেৱে।
তাৰ পিছতে কিশোৰটিয়ে আত্মহত্যাৰ দৰে চৰম সিদ্ধান্ত বাছি লয়। ইফালে অমায়িক স্বভাৱৰ কিশোৰটিয়ে কিয় এনেদৰে চৰম সিদ্ধান্ত বাছি ল'লে সেয়া এতিয়ালৈকে ৰহস্যৰ আৱৰ্তত।
কৰ্মে সূত্ৰে গোৱালপাৰা চহৰত থকা হৰিদেৱে দুদিনমানৰ পূৰ্বে নিজৰ ঘৰলৈ আহিছিল যদিও ঘৰত কোনো ধৰণৰ কাজিয়া হোৱা নাছিল বুলি পৰিয়ালৰ লোক আৰু ওচৰ-চুবুৰীয়া লোকৰ পৰা জানিব পৰা গৈছে।
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
জন্মৰ প্ৰমাণপত্ৰ নাথাকিলে নাপাব চাকৰি, ড্ৰাইভিং লাইচেন্স,পাছপোৰ্ট, ভোটদানৰ অধিকাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
